Voorspoedige nuwe jaar! In hierdie eerste uitgawe van 2019 moedig ons jou aan om die jaar reg af te skop en jouself geestelik voor te berei vir die belangrike jaar wat vir ons land voorlê. Lees gerus dr. Arno van Niekerk se artikel, 2019, ’n Jaar van oorgang’. Glo dit of nie, maar as kinders van God hou ons die hef in die hand wat Suid-Afrika se toekoms betref. Dit is vir ons, die meerderheid, om te besluit hoe ons die land rigting gaan gee.
Ons vervat weereens ons gewilde Bybel in ŉ neutedop-reeks met die boek Hebreërs en wees ook op die uitkyk vir ons nuwe reeks oor die boek Spreuke. Ons het vanjaar ’n heerlike blokraai sowel as die woordsoek as deel van ons Bybelpretblaaie.